**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 13**

**гр. Рила, 16.09.2019г.**

**ОТНОСНО:**  Регистрация на Политическа партия „ВОЛЯ“ за участие в изборите за кмет на Община Рила на 27 октомври 2019г.

Постъпило е заявление за регистрация от Политическа партия „ВОЛЯ”  подписано от Калоян Пламенов Петров, в качеството му на преупълномощено лице от Полина Цветославова Цанкова – Христова, в качеството си на пълномощник на Веселин Найденов Марешки, в качеството му на председател и представляващ Политическа партия „ВОЛЯ”, заведено под № 6 от 13.09.2019г. в 16: 59 часа, във Входящия регистър на партиите и коалициите за участие в изборите за общински съветници и за кметове на 27 октомври 2019г.

Към заявлението са приложени следните документи:

1. Заверено копие от нотариално заверено пълномощно с рег. № 3065/06.08.2019г. на нотариус Янчо Несторов, нотариус в район РС Варна, с рег. № 011 на НК на РБ;
2. Заверено копие от пълномощно за преупълномощаване от Полина Цветославова Цанкова – Христова за Калоян Пламенов Петров и Елисавета Александрова Михайлова;

Заявено е искане за регистрация на Политическа партия „ВОЛЯ“ за участие в изборите за кмет на Община Рила на 27 октомври 2019г.

Комисията извърши служебна проверка на официалната интернет страница на ЦИК - https://www.cik.bg/bg/decisions/963/2019-09-05 и констатира, че с Решение № 963-МИ/05.09.2019 г. на ЦИК, Политическа партия „ВОЛЯ” е регистрирана в Централната избирателна комисия за участие в изборите за общински съветници и за кметове на 27 октомври 2019 г..

Налице са изискванията на чл. 147, ал. 1, 3, 4 и 5 от Изборния кодекс и Решение № 936-МИ от 02.09.2019г. на ЦИК за регистрация на партии, коалиции и местни коалиции в ОИК за участие в изборите за общински съветници и за кметове на 27 октомври 2019г.

Водима от горното и на основание чл. 87, ал. 1, т. 12 и чл. 147, ал. 6, във връзка с чл. 132, ал. 2 от Изборен кодекс и раздел III, т. 4 от Решение № 936 –МИ от 02.09.2019г. на ЦИК, ОИК Община Рила

**РЕШИ:**

Регистрира Политическа партия „ВОЛЯ“ за участие в изборите за кмет на Община Рила на 27 октомври 2019г.

Наименованието на партията за изписване в бюлетината е: ВОЛЯ.

Да се издаде Удостоверение за регистрация на Политическа партия „ВОЛЯ“, съгласно Приложение № 50 – МИ от изборните книжа.

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 88, ал. 1 от ИК, настоящето Решение подлежи на оспорване в тридневен срок от обявяването му пред Централната избирателна комисия.

**ПРЕДСЕДАТЕЛ:**

**/Елена Бозовайска/**

**СЕКРЕТАР:**

**/Добрина Божкова - Лопар/**